Document ID: /fineweb-2-swissfilter-quality_10-filterrobots/filtered/01307.jsonl.gz/735

Facebook ka blerë edhe një kompani tjetër që bën aplikacione për fiskulturën, me qëllim rritjen e të ardhurave.
Grupi me bazë në Helsinki, ProtoGeo krijoi aplikacionet për lëvizjet “Movess app”, që përdoren në funksion me sensorët e një telefoni smart për të mbikëqyrur aktivitetin fizik dhe për të matur kaloritë e djegura.
Blerja i mundëson rrjetit social depërtimin në tregun e teknologjisë shëndetësore. Blerje të tjera të bëra së fundmi nga grupi i Mark Zuckerberg përfshijnë kompaninë e mesazheve WhatsApp dhe prodhuesin e kasketës virtuale Oculus.
Facebook nuk bëri të ditur se sa pagoi për ProtoGeo, që ka më pak se 10 punonjës, por besohet se kuota ka qenë vetëm një fraksion i çmimit që ka paguar për kompani të tjera më prestigjoze.
Konkretisht, ai pagoi 2 miliardë dollarë për Oculus VR dhe shpenzoi 19 miliardë për WhatsApp.